[[Fil:Missale Slesvicense 1.jpg|thumb|Første side af missalet.]]
'''Missale Slesvicense''' blev i [[1486]] trykt af bogtrykkeren [[Steffen Arndes]] som messebog for [[katolicisme|den katolske kirke]] i [[Slesvig Stift]]. Den er det ældste eksempel på en bog, trykt i [[Slesvig-Holsten]]. Et missale er et [[liturgi|liturgisk skrift]] bestående af samlinger af bønner, salmer og tekster beregnet for den katolske gudstjeneste, og det er forsynet med instruktioner i, hvorledes [[Messe (gudstjeneste)|messen]] gennemføres dag for dag.
 
Arndes, der var født i [[1450]] i [[Hamborg]] og døde 14. august [[1519]] i [[Lübeck]], virkede som bogtrykker, først i [[Italien]], men efter [[1482]] hovedsagelig i Lübeck. Selv om hans hovedværk er en [[bibel]]udgivelse fra [[1494]], regnes udgivelsen af ''Missale Slesvicense'' for et højdepunkt i dansk bogtryk. Bogen omfatter 265 sider og er trykt i sort og rødt i formatet 35,6 x 23,8 cm. Den gotiske [[typografi]] har et italiensk præg og er skåret af Arndes selv. De store begyndelsesbogstaver, uncialerne, er håndtegnede. Allerede i samtiden blev den fremhævet for sin høje tekniske kvalitet. <ref>[http://tidsskrift.dk/index.php/historisktidsskrift/article/view/36374/69948 Historisk Tidsskrift]{{Dead link|date=januar 2022 |bot=InternetArchiveBot |fix-attempted=yes }} 1919-1925, bd. J</ref>.
 
Missale Slesvicense blev trykt i 300 eksemplarer, men kun fire eksemplarer er bevaret i dag. To af disse befinder sig i [[Det Kongelige Bibliotek]] i [[København]]. Et eksemplar befinder sig i museerne på [[Gottorp Slot]] i [[Slesvig by]]. Det fjerde eksemplar blev i 1935 fundet i Sankt-Clemens Kirken i [[Nebel (Amrum)|Nebel]] på den nordfrisiske ø [[Amrum]]. <ref>[http://www.jostjahn.de/altes-pastorat-amrum/ www.jostjahn.de] hentet den 31. august 2009</ref> <ref>[http://www.amrum-kirche.de/Neue%20Seiten/briefe_alt.html#_Gemeindebrief_Frühling_2010 Website der Kirchengemeinde] {{Webarchive|url=https://web.archive.org/web/20120627234548/http://www.amrum-kirche.de/Neue%20Seiten/briefe_alt.html#_Gemeindebrief_Frühling_2010 |date=27. juni 2012 }}, hentet den 27. januar 2011</ref>
Historie Biblioteks-_og_informationsvidenskab